曾經爆到杰撻撻 首轉泥地又想嚟多劑
2024年05月04日 14:00
東網電視
更多新聞短片
「炯炯有神」今早加課，進度理想。
列陣第3場四班泥地1200米，沈集成馬房的「炯炯有神」轉倉後跑過兩次也無功而還，今仗首度由布文主轡兼跑泥地，幕後都係摸石過河，得唔得未知，不過朝早加課期間，練者卻顯得極為緊張，由機坪踱步熱身再出內圈，都見佢貼身膏藥咁款由頭跟到尾，尤其在馬房閘口檢視馬兒一刻，凌厲嘅眼神盡顯鬥志，看來心中有所盤算。
「炯炯有神」季初曾在四班賽事爆出46倍冷門贏馬，之後升三班表現麻麻，現時落到55分新低，話唔定會有驚喜，埋門操練正常有序，布文早兩日試跳走勢四平八穩，吼冷腳理想之選。